**Ferdinand** (også kalt *Påsan*, *Lillemann* og *Sebastian*) er en tegneseriefigur som dukker opp i «museuniverset». Ferdinand er først og fremst kjent for å være Langbeins nevø og er ofte den som må hjelpe Langbein ut av leie kniper og andre vanskelige situasjoner som Langbein ikke klarer å løse selv.

Opptreden
---------

### I verden

Ferdinand er en av de få disneykarakterene som ikke opptrer i noen film. Historier om Ferdinand begynte først i USA på 50-tallet, og på 60-tallet begynte tegnere fra Europa og Brasil å skrive om ham også. Ferdinand har imidlertid ikke opptrådt i noen historie etter 1984 i USA. Nesten alle de nyere historene om Ferdinand er blitt til i Italia.

Han hadde sin første opptreden i verden som Langbeins geninevø i *Four Color Comics* nr. 562 fra 1954, da han kom for å være hos Langbein i en ferie. Da han ikke kom hjem til Langbein til avtalt klokkeslett, lette Mikke og Langbein etter ham i hele byen. Etter en eksplosjon hos det lokale forskningslaboratoriumet fløy Ferdinand gjennom luften og landet på onkelen sin. Fillete og svarte fra eksplosjonen var forskerne på jakt etter Ferdinand, og Langbein gikk ut ifra at det verste var skjedd. Ferdinand tilsto å ha forårsaket eksplosjonen, men forskerne ble imponert og tryglet ham om å bli med for å jobbe med dem. Ferdinand avslo tilbudet deres, slik at han kunne være med onkelen sin.

### I Norge

Ferdinands debut i Norge skjedde i nr. 3/1958 da Ferdinand og Langbein fant en forsvunnet forsker, Dr. Livingskau. I nyere tegneserieblader er Ferdinand en figur som opptrer ganske sjeldent i forhold til det han gjorde før. Nesten alle historiene som han er med på, lages i dag i Italia.. Hvis han først viser seg i norske blader, er det som regel med Langbein (selv om det finnes unntak). Klærne hans er firkantet studentlue, sløyfe, kortbukser og skjorte. Som figur likner han fullstendig på Langbein, men i en smartere barneutgave.

Ferdinand spiller også sammen med Tipp og Topp på fotballaget Elvebreddskameratene. Det er dog oftest Tipp og Topp som det handler om i disse fortellingene, og ikke Ferdinand.

Super-Ferdinand
---------------

Han er den eneste som kjenner til at Langbein kan spise supernøtter og bli til Super-Langbein. Ferdinand fikk vite dette en gang Langbein ikke kom hjem i løpet av natta. Han bestemte seg da for å gå og lete etter onkelen sin, og på veien støtte han på Super-Langbein. Idet han spør Super-Langbein om hjelp i saken går effekten av superpeanøttene bort hos Super-Langbein, noe som resulterer i at Super-Langbein forvandles til Langbein rett foran Ferdinands øyne. Dessuten hadde Super-Langbein fått dårlig ry på seg på den tida, så Langbein forteller Ferdinand om hemmeligheten med peanøttene som gir superkrefter. Dette gjorde at Ferdinand nå kunne, i likhet med sin onkel Langbein, spise supernøtter og bli til Super-Ferdinand. Dette skjedde første gang i Norge i nr.10/1968 og første gang i verden i *Super Goof* nr. 5/1966.

Ferdinand på andre språk
------------------------

| Språk | Navn |
| --- | --- |
| Norsk | Ferdinand |
| Svensk | Gilbert |
| Dansk | Gilbert |
| Islandsk | Gilbert |
| Finsk | Pikku-Pelle |
| Polsk | Gilbert |
| Engelsk | Gilbert |
| Tysk | Alfons |
| Nederlandsk | Kareltje/Gaffy |
| Fransk | Gilbert |
| Italiensk | Gilberto |
| Portugisisk | Gilberto |
| Tyrkisk | Canitez |

Referanser
----------

1. ↑  coa.inducks.org - statistikk
2. 1 2 3  weidspace - Gilbert/Super Gilbert
3. 1 2  cwnet.com - Gilbert Arkivert 9. mars 2010 hos Wayback Machine.
4. ↑  kristka.franva.org Ferdinand[*død lenke*]

Eksterne lenker
---------------

* Ferdinand - opptredener, indeks over historier som han har vært med på og oversikt over hva han heter på forskjellige språk. www.coa.inducks.org

| * v
* d
* r
Disneyfigurer |
| --- |
| Museuniverset | 

|  |  |
| --- | --- |
| Hovedroller | Mikke Mus **·** Minni Mus **·** Tipp og Topp **·** Pluto **·** Langbein **·** Max **·** Ferdinand **·** Klara Ku **·** Klaus Knegg **·** Figaro **·** Kaninen Oswald  **·** Svarte-Petter **·** Svarte-Petter Junior **·** |
| Biroller | Politimester Fiks **·** Politifullmektig Olsen **·** Professor Statisk **·** Mikro-Midas **·** Eta Beta **·** Amelia Mus **·** Kipp Katt **·** Markus Mus **·** Indiana Beinson **·** Mosse **·** Mortimer Mus **·** Karl Ågersen **·** Advokat Lur **·** Orang **·** Hårlock **·** Børre **·** Fifi **·** Spøkelseskladden **·** Skaftetryne **·** Kra |

 |
| Andeuniverset | 

|  |  |
| --- | --- |
| Hovedroller | Donald Duck **·** Dolly Duck **·** Onkel Skrue **·** Ole, Dole og Doffen **·** Hetti, Netti og Letti **·** Nebby **·** Fetter Anton **·** Petter Smart **·** Newton **·** Bestemor Duck **·** Guffen **·** Klodrik **·** Birgitte **·** Snipp og Snapp **·** Rikerud **·** Madam Mim **·** Gulbrand Gråstein **·** B-gjengen **·** Magica fra Tryll |
| Biroller | Raptus von Rupp **·** Klara Klukk **·** Bolivar **·** Frøken Vable **·** Jubalon **·** Kornelius Kvakk **·** Lille Hjelper **·** Moby Duck **·** Rotor McKvakk **·** Tobben **·** Prinsesse Gneis **·** Gasse Gris **·** Gyldne Gulda **·** Humpry Bågart **·** José Carioca **·** Panchito Pistoles **·** Hekla heks **·** Barko **·** Stein Blåøy **·** Bosse Bille **·** Jesper Skauen **·** Hjalmar **·** Nabo Jensen **·** Arpin Lusène **·** MacSvor **·** Skumlerudgutta **·** Monsieur Molay **·** Filo Filur **·** Advokat Skarp **·** Sleipe-Simon **·** Donald Villand **·** Wiskervillene **·** Skogvokteren **·** Bestefar B **·** Wimson **·** Ørnulf Ørn |

 |

Portal: Tegneserie